৮ বছর বয়সে গ্র্যান্ডমাস্টারকে হারিয়ে কৌশিকের বিশ্ব রেকর্ড
বয়স মাত্র আট বছর। ভারতীয় বংশোদ্ভূত অশ্বথ কৌশিক এই বয়সেই হারিয়ে দিল পোল্যান্ডের এক গ্র্যান্ডমাস্টারকে। অশ্বথ বিশ্বের কনিষ্ঠতম দাবাড়ু হিসাবে একজন গ্র্যান্ডমাস্টারকে হারিয়েছে। সিঙ্গাপুরের হয়ে দাবা খেলে সে।







সুইজারল্যান্ডে বার্গডর্ফার স্ট্যাডথাউস ওপেন চলছে। সেখানেই অশ্বথ হারায় পোল্যান্ডের জাসেক স্টোপা। এর আগে সার্বিয়ার লিওনিদ ইভানোভিচ এই রেকর্ড গড়েছিল। অশ্বথ তার চেয়ে পাঁচ মাসের ছোট। তাই কোনো গ্র্যান্ডমাস্টারকে হারানো বিশ্বের কনিষ্ঠতম দাবাড়ু এখন অশ্বথ।




মাত্র চার বছর বয়সে দাবায় তার হাতেখড়ি। ২০২২ সালে অনূর্ধ্ব-৮ র‌্যাপিড বিশ্বচ্যাম্পিয়ন হয় সে। ইভানোভিচের বিরুদ্ধে অশ্বথ এক সময় চাপে পড়ে গিয়েছিল। সেখান থেকে ঘুরে দাঁড়ায়।
তার বাবা কোশিক শ্রীরাম বলেন, ‘আমি অবাক হয়েছি। গর্ব হচ্ছে। আমাদের পরিবারের কেউই সেভাবে খেলাধুলার সঙ্গে যুক্ত নয়। সেখানে অশ্বথ যা করছে, তাতে আমরা অবাক হয়ে যাচ্ছি।’
খুশি অশ্বথও। সে বলে, ‘এই প্রথম কোনো গ্র্যান্ডমাস্টারকে হারিয়েছি। দারুণ লাগছে। ক্লাসিক্যাল দাবায় হারিয়েছি। তাই আরও বেশি ভাল লাগছে। আমি নিজেকে নিয়ে গর্বিত।’

বয়স মাত্র আট বছর। ভারতীয় বংশোদ্ভূত অশ্বথ কৌশিক এই বয়সেই হারিয়ে দিল পোল্যান্ডের এক গ্র্যান্ডমাস্টারকে। অশ্বথ বিশ্বের কনিষ্ঠতম দাবাড়ু হিসাবে একজন গ্র্যান্ডমাস্টারকে হারিয়েছে। সিঙ্গাপুরের হয়ে দাবা খেলে সে।